Мәҗлес түгел,  дога мөһим

	Гомеребез  нинди  генә  матур,  бәхетле,  сәламәт,  яисә  киресенчә, караңгы, бәхетсез яки хасталы, авыру булса да, аның азагы бар, чөнки Аллаһы Тәгалә дөньяны һәм дөньядагы һәр нәрсәне дә бар кылгач, аларның азагын да булдырды, фәкать үзе генә - мәңгелек.шулай итеп, һәрбер тере җан Аллаһы Тәгаләнең кануны нигезендә бу дөньяда чикле гомерен яши һәм бакыйлыкка күчә.	 Аллаһы Тәгалә Коръәни Кәримдә: “Һәрбер  нәфес  ягъни  җан  иясе үлем ачысын татыячак”, - ди. Үлем ул – бер халәттән икенче халәткә күчү. Әлбәттә,  кеше  фани дөньяны ташлаганнан  соң,  мәетнең  якын-нары “өчесе”н, “бише”н “җидесе”н, “кырыгы”н үткәрә, ләкин шул хакта соңгы  вакытларда  мөселманнар арасында  ихтиләфләр  (төрле фикерләр) барлыкка килде. Өммәтебез  бер  фикергә  килә алмаганга, бу мәсьәлә көннән-көн актуальләшүен дәвам иттерә. Коръәни Кәримдә һәм Пәйгамбәребез  (с.г.в.)  сөннәтендә  бу мәҗлесләрне  үткәрергә  кирәк дигән дәлилләр булмаса да, бабай-әбиләребез, әти-әниләребез татар мохитендә  динебезнең  сакланып калуында  мондый  мәҗлесләрнең зур  урын  тотканын  яхшы  белә.  
	---	
Туган як

	№ --- | 16.03.2018	


